শুক্রবার ও শনিবার রাজধানীর চামড়ার বাজার পোস্তা ও লালবাগের চামড়া ব্যবসায়ীদের সঙ্গে কথা বলে পাওয়া যায় প্রায় পানির দরে চামড়া বেচাকেনার তথ্য। সবারই অভিযোগ, এমনকি সরকারি দরও অনুসরণ করেনি প্রভাবশালী সিন্ডিকেট। ক্ষতির জন্য মাঠপর্যায়ের ক্ষুদ্র ক্রেতারা দূষছে আড়তদারদের, আর আড়তদাররা বলছে তাদের হাত-পা বাঁধা ট্যানারি মালিকদের কাছে। বিশেষজ্ঞরাও এই পরিস্থিতির জন্য ট্যানারি মালিকদের সিন্ডিকেটকে দায়ী করছেন।